นิวคุงกับเพื่อนๆ ไปเดินเล่นที่ห้างซีคอนบางแค ไม่รู้จะกินอะไรดี จนมาจบที่ร้าน Hot Pot เลยเอามารีวิวซะเลย
โดยร้านนี้จะตั้งอยู่ที่ห้างซีคอนบางแค ชั้น 4 ครับ เดินไปตามทางเรื่อยๆก็จะหาร้านได้ไม่ยาก
ร้านกว้างและสะอาดดี คนเยอะคึกคักเลยทีเดียว

ราคาบุฟเฟ่ต์ของที่ร้านนี้ตอนนี้กำลังมีโปรโมชั่นอยู่ที่คนละ 299 บาทครับ (จากปกติ 349 บาท)

นิวคุงก็ได้หยิบนั่งหยิบนี่มากิน ก็จะขอรีวิวในสิ่งที่กินไปก็แล้วกันนะ
เริ่มที่น้ำพันซ์มีความหวานอร่อยได้มาตรฐาน กินแล้วได้รสพันซ์อร่อยดี
ตัวผักสดใหม่ ลูกชิ้นกุ้งอร่อยมากๆ ใส่เป็นแพคๆละ 4 ลูก ต้มกินแล้วเนื้อเด้งแน่นอร่อย กินแล้วฟินเลยทีเดียว
ส่วนตัวเกี๊ยวนั้นเป็นไส้หมู รสชาติจะออกธรรมดาไปนิด ปลาหมึกก็ชิ้นเล็กไปบ้างแต่ก็เด้งเหนียวสดใหม่ดี
กุ้งเทมปุระนี่เป็นของหายากเลย ลงปุ๊บไม่นานก็หมด กุ้งกรอบอร่อยตัวใหญ่ดี
และปิดท้ายด้วยไอศครีมวอลล์ หวานเย็นอร่อยหลายรสชาติเลยครับ

สรุปโดยรวม (เต็ม 10)
ให้ 7 คะแนน สุกี้เจ้านี้กินแล้วไม่อร่อยถึงกับฟินมาก แต่ก็กินได้เรื่อยๆนะ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  7 / 5 / 58
